**Sonet**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet...pustiu

Prin gânduri se-nfiripă un prolog de iarnă

Din stele plouă sacadat cu fulgi de moină,

Pe dinăuntru sunt scăldat cu foc de doină

Pe lângă plopi, un dor cărunt bate-n lucarnă.

Între un asfinţit şi-un alt apus cu vânt

Privesc pe geam, ai zâmbetul rămas silabă

Dar ce folos, diapazon de Lună oarbă

Mă-mbracă tern în haine de pământ.

Din ochiul stâng o lacrimă-i ucisă-n rid

De maladia străzilor pustii, cu glas de noapte;

In ochiul drept privirea ta e scut si zid,

Şi nu-ţi mai pot doini, m-alungi din șoapte.

Alerg, nevindecat de frig, dar n-am putut

Să te mai prind, un bumerang de viscol ţi-e sărut.